rejauldu/bengali-wikipedia huggingface dataset:
২০২৩ পুরুষ উপসাগর টি২০আই চ্যাম্পিয়নশিপ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২৩ সালের সেপ্টেম্বর মাসে কাতারে অনুষ্ঠিত হয়। টুর্নামেন্টে স্বাগতিক কাতারের সঙ্গে অংশগ্রহণ করে ওমান, কুয়েত, বাহরাইন, সংযুক্ত আরব আমিরাত ও সৌদি আরব। টুর্নামেন্টের ম্যাচসমূহ দোহার ওয়েস্ট এন্ড পার্ক আন্তর্জাতিক ক্রিকেট স্টেডিয়ামে অনুষ্ঠিত হয়। টুর্নামেন্টটি কাতার, কুয়েত ও সৌদি আরব দলের জন্য ২০২৩ আইসিসি পুরুষ টি২০ বিশ্বকাপ বাছাইপর্ব এ টুর্নামেন্টের প্রস্তুতি হিসেবে গণ্য হয়।  টুর্নামেন্টের ফাইনালে সংযুক্ত আরব আমিরাতকে পরাজিত করে বিজয়ী হয় ওমান।  দলীয় সদস্য  আকিব ইলিয়াস (অধি.)  আয়ান খান (সহ-অধি.)  কলিমুল্লাহ  কাশ্যপ প্রজাপতি  জতিন্দর সিং (উই.)  জয় ওডেদরা  নাসিম খুশি (উই.)  ফাইয়াজ বাট  বিলাল খান  মেহরান খান  মোহাম্মদ নাদিম  রাফিউল্লাহ  শাকিল আহমেদ  শোয়েব খান মুহাম্মদ মুরাদ (অধি.)  আদনান মির্জা  আমির ফারুক  ইউসুফ আলি  ইমল লিয়ানাগে (উই.)  উজাইর বিন আমির (উই.)  জাসিম খান  বিপিন কুমার  বুখারি ইল্লিক্কল  মির্জা মোহাম্মদ বেগ  মুহাম্মদ তানভির  মোহাম্মদ ইরশাদ  মোহাম্মদ জাবের  সাকলাইন আরশাদ  হিমাংশু রাঠোড় মোহাম্মদ আসলাম (অধি.)  শিরাজ খান (সহ-অধি.)  আদনান ইদরিস  আলি জহির  আহসানুল-হক  ইয়াসিন প্যাটেল  উসমান প্যাটেল (উই.)  ক্লিন্টো বেলূক্কারন  পরবিন্দর কুমার  মিত ভাবসার (উই.)  মোহাম্মদ শফিক  রবিজ সন্দরুবন  শাহরুখ কুদ্দুস  সৈয়দ মনিব উমর ইমতিয়াজ (অধি.) (উই.)  আব্দুল মজিদ আব্বাসি  আমির বিন নাসির (উই.)  আলি দাউদ  ইউসুফ ওয়ালি  ইমরান আলি (উই.)  ইমরান জাভেদ আনোয়ার  ইয়াসির নাজির (উই.)  জুনায়েদ আজিজ  ফিয়াজ আহমেদ  মহসিন জাকি  মোহাম্মদ রিজওয়ান বাট  সত্য বীরপতিরণ  সোহেল আহমেদ  হায়দার আলি বাট মুহাম্মদ ওয়াসিম (অধি.)  অংশ ট্যান্ডন  আয়ান আফজাল খান  আর্যাংশ শর্মা (উই.)  আলি আমির নাসির  আসিফ খান  জহুর খান  জুনায়েদ সিদ্দিকি  নীলাংশ কেসওয়ানি  বাসিল বিন আব্দুল হামিদ  বৃত্য অরবিন্দ (উই.)  মোহাম্মদ জাওয়াদউল্লাহ  মোহাম্মদ ফারাজউদ্দিন  রাজা আকিফউল্লাহ খান  সঞ্চিত শর্মা মোহাম্মদ হিশাম শেখ (অধি.)  আতিফ-উর-রহমান  আবদুল মান্নান আলি  আব্দুল ওয়াহিদ আব্দুল গফফার  আহমেদ আবদুল ওয়াহিদ বালেদরাফ  ইশতিয়াক আহমেদ  উমাইর শরিফ  উসমান নাজিব  কাশিফ আব্বাস  জয়নুল আবেদিন  জিশান সরফরাজ বাট (উই.)  ফয়সাল খান  মহসিন সাব্বির রাজপুত  মোহাম্মদ কলান্দর মোস্তফা  সাদ খান  হাসিব গফুর (উই.) কুয়েত দলে ইলিয়াস আহমেদ ও বিলাল তাহিরকে রিজার্ভ খেলোয়াড় হিসেবে রাখা হয়।  রাউন্ড-রবিন পয়েন্ট তালিকা   ফাইনালে উত্তীর্ণ  সূচি  ফাইনাল  তথ্যসূত্র  বহিঃসংযোগ  ইএসপিএনক্রিকইনফোতে টুর্নামেন্টের প্রধান পাতা   বিষয়শ্রেণী:২০২৩-এ আন্তর্জাতিক ক্রিকেট প্রতিযোগিতা
thumb|এই স্বরলিপিতে স্বরতীক্ষ্ণতা, গতিময়তা, প্রকাশভঙ্গি, বাদ্যযন্ত্রে বাঁধন, স্বরগুণ ও ছন্দের (স্থায়িত্ব ও প্রাদুর্ভাব/ক্রম) নির্দেশ করা হয়েছে।  ঐতিহ্যগতভাবে পশ্চিমা উচ্চাঙ্গ সঙ্গীতে একটি সাঙ্গীতিক স্বর বলতে একটি স্থির পর্যাবৃত্ত ধ্বনিকে বোঝায়। একটি সাঙ্গীতিক স্বরকে এর  স্বরস্থায়িত্ব, স্বরতীক্ষ্ণতা, স্বরবিস্তার (বা স্বরতীব্রতা বা স্বরোচ্চতা) এবং স্বরগুণ দ্বারা চরিত্রায়িত করা যায়। স্বরলিপিতে ব্যবহৃত সাঙ্গীতিক স্বরচিহ্নগুলি সাঙ্গীতিক স্বর অপেক্ষা জটিলতর হতে পারে। এগুলিতে অপর্যাবৃত্ত দিক যেমন আক্রমণ ঢাল (attack transients), কম্পমানতা, এবং পর্দা পরিবর্তনের মতো ব্যাপারগুলি অন্তর্ভুক্ত থাকে।  একটি সরল স্বর বা শুদ্ধ স্বরে একটিমাত্র সাইন-জাতীয় তরঙ্গরূপ থাকে। একটি জটিল স্বর হল দুই বা ততোধিক শুদ্ধ স্বরের সমষ্টি যেগুলির পর্যাবৃত্ত পৌনপুনিক বিন্যাস থাকে।  ফুরিয়ে উপপাদ্য অনুযায়ী যেকোনও পর্যাবৃত্ত তরঙ্গরূপ যতটুকু ইচ্ছা ততটুকু পর্যন্ত কতগুলি সাইন তরঙ্গের ধারা হিসেবে আসন্নীকরণ করা সম্ভব, যেখানে সাইন তরঙ্গগুলির কম্পাঙ্কগুলি গাণিতিকভাবে একটি গুণোত্তর ধারায় অবস্থিত এবং তরঙ্গগুলি একে অপরের সাথে বিশেষ দশা সম্পর্কে আবদ্ধ। সাধারণ হর কম্পাঙ্ক, যেটি প্রায়শই ঐ কম্পাঙ্কগুলির মধ্যে সর্বনিম্ন হয়ে থাকে, সেটিকে মৌলিক কম্পাঙ্ক বলে, এবং এটি তরঙ্গরূপটির বিপরীত। মৌলিক কম্পাঙ্কটি স্বরটির স্বরতীক্ষ্ণতা নির্ধারণ করে, যেটি মানুষ শ্রবণশক্তির মাধ্যমে উপলব্ধি করতে পারে। সঙ্গীতে ভিন্ন ভিন্ন স্বরতীক্ষ্ণতার স্বরগুলিকে স্বতন্ত্র স্বরচিহ্ন দ্বারা নির্দেশ করা হয়, যাতে বাজানো স্বরগুলির স্বরতীক্ষ্ণতা বর্ণনা করা যায়।   ইতিহাস  প্রাচীন গ্রিক দার্শনিক আরিস্তোজেনুস (খ্রিস্টপূর্ব ৩৭৫-৩৩৫ অব্দ) সাঙ্গীতিক স্বর শনাক্ত করেছিলেন। তিনি এগুলিকে "টেনশন" বলতেন।tonografia1841, p. 37  আরও দেখুন  স্বরগ্রামের গণিত   প্রসঙ্গ স্বর   মান পরীক্ষা স্বর   সংকেত স্বর   শ্বেত অপস্বর   বিশুদ্ধ স্বর    গ্রন্থ ও রচনাপঞ্জি     তথ্যসূত্র  আরও পড়ুন Pure tones & complex sounds  বহিঃসংযোগ  বিষয়শ্রেণী:শ্রবণশক্তি বিষয়শ্রেণী:শ্রাবণিক প্রত্যক্ষণ বিষয়শ্রেণী:সঙ্গীত তত্ত্ব বিষয়শ্রেণী:স্বরলিপি বিষয়শ্রেণী:স্বরতীক্ষ্ণতা বিষয়শ্রেণী:ধরন অনুযায়ী শব্দ বিষয়শ্রেণী:স্বর, সমতাবিধান ও পরিস্রাবক বিষয়শ্রেণী:তরঙ্গ
thumb| শিবানী কাটারিয়া (জন্ম ২৭ সেপ্টেম্বর ১৯৯৭) একজন ভারতীয় সাঁতারু। ২০১৬ অলিম্পিকে মেয়েদের ২০০ মিটার ফ্রিস্টাইল বিভাগে উনি প্রতিদ্বন্দ্বিতা করেন। ভারতের জাতীয় বেশিরভাগ রেকর্ড ওনার দখলে। ২০০৪ অলিম্পিকের পর উনি ভারতের প্রথম মহিলা অলিম্পিক সাঁতারু।  তথ্যসূত্র  বিষয়শ্রেণী:ভারতীয় নারী সাঁতারু বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২০১৬ গ্রীষ্মকালীন অলিম্পিকের সাঁতারু বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয় বিষয়শ্রেণী:দক্ষিণ এশীয় গেমসে রৌপ্যপদক বিজয়ী ভারতীয় বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী ভারতীয় বিষয়শ্রেণী:হরিয়ানার নারী ক্রীড়াবিদ
থাম্ব|উজ্জ্বল নীল ড্রাগন , চীনের জাতীয় প্রতীকে। (১৯১৩-১৯২৮)  উজ্জ্বল নীল ড্রাগন (青龍 Qīnglóng), নীলাভসবুজ ড্রাগন বা নীল ড্রাগন (蒼龍 Cānglóng) নামেও পরিচিত। এটি ড্রাগন দেবতাদের মধ্যে পর্বতের প্রতিনিধিত্বকারী অথবা সবচেয়ে শক্তিশালী ঈশ্বরের পাঁচটি রূপের (五方上帝 Wǔfāng Shàngdì) মূল চালিকা শক্তি। চৈনিক জ্যোতির্বিদ্যায় চারটি প্রতিকের মাঝে একটি হল এই ড্রাগন। নীলাভ সবুজ ড্রাগন পূর্বদিক এবং বসন্ত ঋতুকে প্রকাশ করে। জাপানে এই ড্রাগনকে সেইরিয়ু এবং কোরিয়াতে ছং-নিয়ং বলে অভিহিত করা হয়।   ড্রাগনটি প্রচার মাধ্যমে হামেশাই ফেং শুই নামে ডাকা হয়। অন্যান্য সংস্কৃতিতে সবুজ ড্রাগন এবং জাদুর শহরের ড্রাগন বা এভালন ড্রাগন বলা হয়। এই ড্রাগনের প্রধান বিশেষণ হলো "পূর্বের লীলাভসবুজ ড্রাগন" (東方青龍 Dōngfāng Qīnglóng or 東方蒼龍 Dōngfāng Cānglóng).   উজ্জ্বল নীল ড্রাগনের সাত অবস্থান  অন্যান্য তিনটি প্রতীক ছাড়াও উজ্জ্বল নীল ড্রাগন ও চাঁদের সাতটি অবস্থান রয়েছে। এই সাতটি অবস্থান নির্দেশকারী তারকা ও অবস্থানগুলো নিম্নে তালিকাবদ্ধ করা হল: পজিশন নংনাম (পিনয়িন)অনুবাদনির্ণয়কারী তারকা১角 (Jiăo)শিংস্পিকা২亢 (Kàng)ঘাড়কে ভির৩氐 (Dĭ)মূলআলফা লিব৪房 (Fáng)কক্ষপাই (π) স্কো৫心 (Xīn)হৃৎপিণ্ডআনতারেস৬尾 (Wěi)লেজমিউ (μ) স্কো৭箕 (Jī)ঝাড়া ঝুড়িগামা (γ) এসজিয়ার   সাংস্কৃতিক প্রতিকৃতি  থাম্ব|ইয়ংসানের রাস্তার ফলকে নীলাভসবুজ ড্রাগন তাং এর গল্পে (Shuo Tang Yanyi),সাদা বাঘের তারকা জেনারেল লুও চেওং ( / ) হিসেবে পূণর্জন্ম লাভ করে। তিনি লি শিমিনের হয়ে কাজ করেন।নীলাভসবুজ ড্রাগনের তারকা জেনারেল জেনারেল শান সাওযিন () হিসেবে পূণর্জন্ম লাভ করেন এবং ওয়াং শিচং-এর হয়ে কাজ করেন। এই দুই জেনারেলকে ক্বিন শুবাও এর দুই ভাই, চেং ঝিজিই () এবং ইয়ুচি গোং () হিসেবে দেখানো হয়েছিল। তাদের মৃত্যুর পর তাদের আত্মারা তাং সাম্রাজ্যের এবং গোগুরিওর নায়কদের উপর ভর করেছিলো বলে কথিত আছে।  তাওদের মন্দিরে নীলাভসবুজ ড্রাগন প্রহরী দেবতা হিসেবে প্রদর্শিত হয়।   প্রভাব  থাম্ব|150x150পিক্সেল| শিন্তো ধর্ম মন্দিরের এই কূয়ায় নীলাভ সবুজ ড্রাগন   জাপান  জাপানে, নীলাভসবুজ ড্রাগন জাপানের রক্ষাকারী চারটি নিরাপত্তাদানকারী অভিভাবকের মাঝে একটি। পশ্চিমের নিরাপত্তাদানকারী অভিভাবক সাদা বাঘ, পূর্বের কিয়োতো শহর নীলাভসবুজ ড্রাগন্, উত্তরের কালো কচ্ছপ আর দক্ষিণের রক্ষাকারী অভিভাবক হচ্ছে ভেরমিলন পাখি। কিয়োতো শহরের একাধিক মন্দির এই সকল নিরাপত্তাদানকারী অভিভাবকের উদ্দেশ্যে উতসর্গিত। কিয়োতো শহরের পূর্বাঞ্চলের কিয়োমিজু মন্দিরে নীলাভসবুজ ড্রাগন রয়েছে। বলা হয়ে থাকে, রাতে এই মন্দিরের ঝর্ণা থেকে নীলাভসবুজ ড্রাগন পানি পান করতে আসে। আর এই কথা থেকে প্রতি বছর জাপানের পূর্বাঞ্চলের এই ড্রাগনের আরাধনার উৎসব করা হয়। ১৯৮৩ সালে আসুকা গ্রামে কিতোরা সমাধি স্থাপন করা হয়। সেখানে নীলাভসবুজ ড্রাগনের প্রতিকৃত অঙ্কিত হয়। এটাই এই ড্রাগনের অন্যতম প্রাচীন রেকর্ড।   কোরিয়া  কোরিয়ার গোগুরইয়োতে একাধিক ম্যুরালে নীলাভসবুজ ড্রাগনের প্রতিকৃতি রয়েছে।   আরও দেখুন    ড্রাগন   তথ্যসূত্র    উদ্ধৃতি    সূত্র       বহিঃসংযোগ
আঁচুরুলি টানেল হল কেরালা রাজ্যের ইদুক্কি জেলার একটি পর্যটন কেন্দ্র। সমুদ্রপৃষ্ঠ থেকে ২,৪৩০ ফুট উচ্চতায় অবস্থিত ৫.৫ কিলোমিটার দীর্ঘ একটি বৃত্তাকার টানেলের জন্য পরিচিত । কট্টাপ্পনার কাছে দীর্ঘ জলের টানেল যা এরাত্তায়ারের কাছে থেকে শুরু করে কাঞ্চিয়ার পঞ্চায়েতের আঁচুরুলিতে শেষ হয়েছে । জল বিদ্যুৎ উৎপাদনের জন্য এরাত্তায়ার ড্যাম থেকে ইদুক্কি ড্যামের জল আনার জন্য কল্যাণাথান্ডু পাহাড় খনন করে এই টানেলটি তৈরি করা হয়েছিল। এই সুড়ঙ্গ দিয়ে জল প্রবাহিত হয়ে আঁচুরুলি জলপ্রপাতের সৃষ্টি করে যা দেখতে মনোমুগ্ধকর ঝলক প্রদান করে।  পাইলি পিল্লার চুক্তিতে ১৯৭৪ সালে ১০ মার্চ থেকে ১৯৮০ সালের ১০ জানুয়ারী পর্যন্ত এই টানেলটি নির্মিত করা হয়েছিল। টানেলটির ব্যাস ২৪ ফুট (৭.৩ মিটার) ছিল। টানেলটি নির্মাণের সময় ২২ জন মারা যান।  তথ্যসূত্র  বিষয়শ্রেণী:ইদুক্কি জেলা বিষয়শ্রেণী:কেরল
পার্ক হুই-সুক (জন্ম ১৪ ডিসেম্বর ১৯৪৫) একজন দক্ষিণ কোরীয় স্প্রিন্টার। তিনি ১৯৬৪ গ্রীষ্মকালীন অলিম্পিকে মহিলাদের ৪ × ১০০ মিটার রিলেতে প্রতিদ্বন্দ্বিতা করেছিলেন।    তথ্যসূত্র    বহিঃসংযোগ      বিষয়শ্রেণী:১৯৪৫-এ জন্ম বিষয়শ্রেণী:জীবিত ব্যক্তি বিষয়শ্রেণী:অলিম্পিক নারী স্প্রিন্টার বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:দক্ষিণ কোরীয় অলিম্পিক মল্লক্রীড়াবিদ বিষয়শ্রেণী:দক্ষিণ কোরীয় নারী স্প্রিন্টার বিষয়শ্রেণী:১৯৬৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
খরগোন () ভারতের মধ্য প্রদেশ রাজ্যের নিমর বিভাগের খরগোন জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে খরগোন শহরের জনসংখ্যা হল ৮৬,৪৪৩ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে খরগোন এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
30px|right|thumb|বাঁশি বাঁশি হলো এক ধরনের সুষির অর্থাৎ ফুৎকার (ফুঁ) দিয়ে বাজানো যায় এমন বাদ্যযন্ত্র। বাংলায় বাঁশিকে মুরালি, মোহন বাঁশি, বংশী অথবা বাঁশরিও বলা হয়। বাঁশির পাশ্চাত্য সংস্করণের নাম ফ্লুট(flute)। ভারতীয় উপমহাদেশে বেশিরভাগ ক্ষেত্রেই বাঁশি তৈরিতে তরলা বাঁশ ব্যবহার করা হয়। কেউ কেউ শখের বশে ষ্টিলের, তামার, পিতলের, রূপার এমনকি সোনার পাইপ দিয়েও বাঁশি তৈরী করিয়ে থাকেন। এই প্রাচীন এবং মনহরানো বাদ্যযন্ত্রের গায়ে সাতটি ছিদ্র (মাঝে মাঝে আটটিও ছিদ্র দেখা যায়) থাকে। যে নল বা পাইপটি দিয়ে বাঁশি তৈরি করা হয় তার একপাশ সম্পূর্ণ আটকে বায়ুরোধী করে দেওয়া হয়। বাঁশের তৈরি বাঁশিতে গিট বা গিরা একপাশকে বায়ুরোধী করার কাজে ব্যবহার করা হয়। বন্ধ এবং খোলা প্রান্তের মাঝামাঝিতে ছিদ্রগুলো করা হয়। যে ছিদ্রটি বন্ধ প্রান্তের ঠিক কাছাকাছি থাকে সেটা দিয়ে কৌশলে ফু দিতে হয় এবং বাকি ছযটি ছিদ্র ডান হাতের মধ্যবর্তী তিনটি এবং বাম হাতের মধ্যবর্তী তিনটি আঙ্গুল দিয়ে কখনো আটকে কখনো ছেড়ে দিয়ে সুর তুলতে হয়।   বাঁশির প্রকারভেদ  250px|right|thumb|বিভিন্ন প্রকারের বাঁশি 250px|thumb|নানা রঙের বাঁশি, কলকাতা, ভারত বাংলাদেশে সহ ভারত নেপালে বিভিন্ন রকম বাঁশীর দেখা যায়।  তার মাঝে বহুলপরিচিত বাঁশী গুলো হলো       ১- সরল বাঁশি  ২-আড় বাঁশি  ৩- টিপরাই বাঁশি  ৪- সানাই বাঁশি  ৫- ভিন বাঁশি  ৬- মোহন বাঁশি   বাঁশি তৈরির পদ্ধতি   right|thumb|250px||ঢাকা চারুকলা ভবনের সামনে বাঁশি বাজাচ্ছেন একজন ছাত্র বাঁশি তৈরিতে লাগে বিশেষ ধরনের মুলিবাঁশ বা নল বাশ। যার উভয় দিকের বেয় আকার ও পুরুত্ব এক সমান। পুরুত্ব পাতলা হলে সুন্দর মিষ্টি আর নিখুত সুর আসবে। বাঁশ রোদে শুকিয়ে বাঁশি অনুসারে মাপমতো কেটে টুকরো করা হয়। এরপর টুকরোগুলো মসৃণ করে নিতে হয়। সংরিহিত বাঁশের অংশকে বাঁশি তৈরির সঠিকপদ্ধতি অনুসারে তার গায়ে পেনসিল কলম আর পরিমাপ করার ফিতে বা রুলার দিয়ে মেপে চিহ্ন দিয়ে নিতে হয়।  পরে কয়লার আগুনে পোড়ানো লোহার শলাকা দিয়ে ছিদ্র করা হয়। আঁকা হয় নকশা। এরপর মাটির প্রলেপ লাগিয়ে আবার আগুনে সেঁকে জলেতে ধুয়ে বাঁশিগুলো পুনরায় রোদে শুকানো হয়। শুকানোর পর বার্নিশ করা হয়। এরপর বাঁশিতে ফুঁ—সুর উঠল কিনা তা পরীক্ষা করা হয়।  +বাঁশির নম্বরবাঁশির স্কেল৮ ১/২ (সাড়ে আট)C# (সি শার্প)৮C ( সি )৭B ( বি )৬ ১/২ (সাড়ে ছয়)A# (এ শার্প)৬A ( এ )৫ ১/২ (সাড়ে পাঁচ)G# (জি শার্প)৫G ( জি )   বাঁশির স্বরগ্রাম  বাঁশিতে সংগীতের সাতটি স্বর (সা রে গা মা পা ধা নি) এবং পাঁচটি বিকৃত স্বর ( ঋ জ্ঞ ক্ষ দ ণ), সর্বমোট ১২ টি স্বরই পাওয়া যায় ।  বাঁশিতে সুর পরিবর্তন (টিউনিং) করা যায় না, তাই একজন বংশীবাদক কে ১২ টি স্কেলের ১২টি বাঁশিই সাথে রাখতে হয়।  বাঁশিতে   উদারা সপ্তক এর পা ধা নি    মুদারা সপ্তক এর সবগুলো স্বর  তারা সপ্তক এর সা রা গা মা পা পাওয়া যায়  পা্‌ ধা্‌ নি্‌ সা রে গা মা পা ধা নি র্সা র্রে র্গা র্মা র্পা বাঁশিতে সাধারণত ৮টি ফুটো থাকে । একটি ফু দেবার জন্য ও ৬ টি সুরের জন্য । আর একটা থাকে কড়ি মধ্যম বাজানোর জন্য । বড় বাঁশির ক্ষেত্রে সেটি পা দিয়ে বন্ধ করে বাজানো হয় আর ছোট বাশির ক্ষেত্রে কনিষ্ঠা আঙ্গুল দিয়ে বাজানো হয় । বাঁশিতে "পা" ও "মা" স্বর দুটি বাজালে সপ্তক পরিবর্তন এর জন্য কাটা আওয়াজ আসে তাই পন্ডিত ভেংকাটেস গোদখিন্ডি পঞ্চম ছিদ্র (pancham hole ) এর আবিষ্কার করেন । এতে করে "পা" ও "মা" এর মধ্যেও মীড় করা সম্ভব হয় । তাছাড়াও কড়ি "মা" বাজানোর ছিদ্র ছাড়াও এখন একি যায়গায় শুদ্ধ "মা" ও শুদ্ধ "গা" বাজানোর জন্যও একের অধিক (২/৩) ফুটো করা থাকে । চিত্রশালা thumb|বাংলাদেশের কয়েকটি বাঁশি  আরও দেখুন  ভারতীয় বাঁশি  জালাল আহমেদ   তথ্যসূত্র   বিষয়শ্রেণী:শুষিরযন্ত্র বিষয়শ্রেণী:বাঁশি
thumb|বেইলি'র হার thumb|left|হীড়ার আংটি ইংরেজি, The Baily's beads। পূর্ণ সূর্যগ্রহণের সময় চাঁদ সূর্যকে প্রায় আবৃত করে ফেললেও, চাঁদের পৃষ্ঠদেশ বন্ধুর হওয়ায় সূর্যের কিছু কিছু অংশ অনাবৃত থেকে যায়। এই অনাবৃত অংশগুলি থেকে বেরিয়ে আসা আলোর পরম্পরাকে দেখে মোতিহারের মতো মনে হয়। এই ঘটনাটি ১৮৩৬ সালে ফ্রান্সিস বেইলি সবার প্রথমে অবলোকন করেন বলে তার সম্মানার্থে একে বেইলি'র হার নাম দেয়া হয়েছে।  তথ্যসূত্র   বহিঃসংযোগ     সূর্য গ্রহণ - বেইলি'র হার  সূর্য গ্রহণের সময় কি কি দেখার আছে, চলবে   বিষয়শ্রেণী:পদার্থবিজ্ঞান
শাহজাদা আবদুল্লাহ (; ১৫২২-১৫২৫) ছিলেন একজন উসমানীয় রাজপুত্র (শাহজাদা), যিনি উসমানীয় সুলতান প্রথম সুলাইমান  এর ছেলে। তাকে সাধারণত হুররাম সুলতানের পুত্র হিসাবে ধরা হয়, কারণ তার জন্মের সময় থেকেই সুলেমান এবং হুররাম একক বিবাহ বন্ধনে ছিলেন।   তিনি ১৫২২ সালে উসমানীয় সাম্রাজ্যের তোপকাপি প্রাসাদে জন্মগ্রহণ করেছিলেন এবং ১৫২৫ সালে ইস্তাম্বুলে একটি রোগের কারণে তিন বছর বয়সে তিনি মারা যান। যেহেতু তাঁর মা হুররাম সুলতান ছিলেন, সেহেতু সম্ভবত তিনি মিহরিমা সুলতানের যমজ হবেন কারণ তাদের জন্ম একই বছরে ছিল।   তথ্যসূত্র   বিষয়শ্রেণী:উসমানীয় রাজবংশ বিষয়শ্রেণী:১৫২৫-এ মৃত্যু বিষয়শ্রেণী:১৫২২-এ জন্ম বিষয়শ্রেণী:১৫২০-এর দশকে জন্ম
সুন্দরপুর-দূর্গাপুর ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত কালীগঞ্জ উপজেলার অন্তর্গত একটি ইউনিয়ন পরিষদ। এটি ৩২.৮৯ কিমি২ (১২.৭০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৭,৯০৭ জন। ইউনিয়নটিতে মোট গ্রামের সংখ্যা ১৬টি ও মৌজার সংখ্যা ১৩টি।  গ্রামসমূহ  কাদিরকোল  আলাইপুর  সুন্দরপুর  ডুমুরতলা  মহাদেবপুর  বড়-ভাটপাড়া  কাদিপুর  গুঞ্জনগর  সিংদহ  কমলাপুর  ইছাপুর  দুর্গাপুর  বেজপাড়া  ছোট-ভাটপাড়া  কাশিম [9 no word]  তথ্যসূত্র  বিষয়শ্রেণী:কালীগঞ্জ উপজেলা, ঝিনাইদহের ইউনিয়ন
অস্ট্রেলিয়া জাতীয় ফুটবল দল () হচ্ছে আন্তর্জাতিক ফুটবলে অস্ট্রেলিয়ার প্রতিনিধিত্বকারী পুরুষদের জাতীয় দল, যার সকল কার্যক্রম অস্ট্রেলিয়ার ফুটবলের সর্বোচ্চ নিয়ন্ত্রক সংস্থা অস্ট্রেলিয়া ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৩ সাল হতে ফুটবলের সর্বোচ্চ সংস্থা ফিফার এবং ২০০৬ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯২২ সালের ১৭ই জুন তারিখে, অস্ট্রেলিয়া প্রথমবারের মতো আন্তর্জাতিক খেলায় অংশগ্রহণ করেছে; নিউজিল্যান্ডের ডুনেডিনে অনুষ্ঠিত উক্ত ম্যাচে অস্ট্রেলিয়া নিউজিল্যান্ডের কাছে ৩–১ গোলের ব্যবধানে পরাজিত হয়েছে।  সকারুস নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় অস্ট্রেলিয়ার সিডনিতে অবস্থিত। বর্তমানে এই দলের ম্যানেজারের দায়িত্ব পালন করছেন গ্রাহান আর্নল্ড।  অস্ট্রেলিয়া এপর্যন্ত ৫ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০০৬ ফিফা বিশ্বকাপের ১৬ দলের পর্বে পৌঁছানো, যেখানে তারা ইতালির কাছে ১–০ গোলের ব্যবধানে পরাজিত হয়েছে। অন্যদিকে, এএফসি এশিয়ান কাপে অস্ট্রেলিয়া অন্যতম সফল দল, যেখানে তারা ১টি (২০১৫) শিরোপা জয়লাভ করেছে। এছাড়াও, অস্ট্রেলিয়া ১৯৯৭ ফিফা কনফেডারেশন্স কাপে রানার-আপ হয়েছে।  মার্ক শোয়ার্টসার, টিম কেহিল, লুকাস নিল, জর্জ স্মিথ এবং ড্যামিয়েন মোরির মতো খেলোয়াড়গণ অস্ট্রেলিয়ার জার্সি গায়ে মাঠ কাঁপিয়েছেন।   র‌্যাঙ্কিং  ফিফা বিশ্ব র‌্যাঙ্কিংয়ে, ২০০৯ সালের সেপ্টেম্বর মাসে প্রকাশিত র‌্যাঙ্কিংয়ে অস্ট্রেলিয়া তাদের ইতিহাসে সর্বোচ্চ অবস্থান (১৪তম) অর্জন করে এবং ২০১৪ সালের নভেম্বর মাসে প্রকাশিত র‌্যাঙ্কিংয়ে তারা ১০২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে অস্ট্রেলিয়ার সর্বোচ্চ অবস্থান হচ্ছে ৯ম (যা তারা ২০০১ সালে অর্জন করেছিল) এবং সর্বনিম্ন অবস্থান হচ্ছে ৭৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং   প্রতিযোগিতামূলক তথ্য   ফিফা বিশ্বকাপ   ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬  উত্তীর্ণ হয়নি  ২  ০  ০  ২  ২  ৯  ১৯৭০  ৯  ৩  ৫  ১  ১২  ৮  ১৯৭৪  গ্রুপ পর্ব  ১৪তম  ৩  ০  ১  ২  ০  ৫  ১১  ৫  ৫  ১  ২১  ১০  ১৯৭৮  উত্তীর্ণ হয়নি  ১২  ৬  ২  ৪  ২০  ১১  ১৯৮২  ৮  ৪  ২  ২  ২২  ৯  ১৯৮৬  ৮  ৪  ৩  ১  ২০  ৪  ১৯৯০  ৬  ২  ২  ২  ১১  ৭  ১৯৯৪  ১০  ৭  ১  ২  ২১  ৭  ১৯৯৮  ৮  ৬  ২  ০  ৩৪  ৫   ২০০২  ৮  ৭  ০  ১  ৭৩  ৪  ২০০৬  ১৬ দলের পর্ব  ১৬তম  ৪  ১  ১  ২  ৫  ৬  ৯  ৭  ১  ১  ৩১  ৫  ২০১০  গ্রুপ পর্ব  ২১তম  ৩  ১  ১  ১  ৩  ৬  ১৪  ৯  ৩  ২  ১৯  ৪  ২০১৪  গ্রুপ পর্ব  ৩০তম  ৩  ০  ০  ৩  ৩  ৯  ১৪  ৮  ৪  ২  ২৫  ১২  ২০১৮  গ্রুপ পর্ব  ৩০তম  ৩  ০  ১  ২  ২  ৫  ২২  ১৪  ৬  ২  ৫১  ১৮  ২০২২  অনির্ধারিত  অনির্ধারিত মোট  ১৬ দলের পর্ব  ৫/২৩  ১৬  ২  ৪  ১০  ১৩  ৩১  ১৪৫  ৮৬  ৩৬  ২৩  ৩৭৮  ১১৪   অর্জন    শিরোপা   ফিফা কনফেডারেশন্স কাপ  রানার-আপ: ১৯৯৭  তৃতীয় স্থান: ২০০১  এএফসি এশিয়ান কাপ  চ্যাম্পিয়ন: ২০১৫  রানার-আপ: ২০১১  ওএফসি নেশন্স কাপ  চ্যাম্পিয়ন: ১৯৮০, ১৯৯৬, ২০০০, ২০০৪  রানার-আপ: ১৯৯৮, ২০০২   পুরস্কার   এএফসি বর্ষসেরা জাতীয় দল: ২০০৬, ২০১৫   তথ্যসূত্র    বহিঃসংযোগ      ফিফা-এ অস্ট্রেলিয়া জাতীয় ফুটবল দল    এএফসি-এ অস্ট্রেলিয়া জাতীয় ফুটবল দল     বিষয়শ্রেণী:এশিয়ার জাতীয় ফুটবল দল বিষয়শ্রেণী:ওশেনিয়ার জাতীয় ফুটবল দল বিষয়শ্রেণী:অস্ট্রেলিয়ায় ফুটবল
থাম্ব|পার্বত্য চট্টগ্রামের বগা লেকে অবস্থিত গীর্জা। জুম্ম জনগোষ্ঠী বলতে বাংলাদেশের পার্বত্য চট্টগ্রাম এলাকার আদিবাসী  উপজাতি জনগণকে সামগ্রিকভাবে বোঝানো হয়ে থাকে। এদের মধ্যে রয়েছে চাকমা, মারমা, ত্রিপুরা, তনচংগা, চক, পাংখো, মুরং, বম, লুসাই, খিয়াং, রাখাইন এবং খুমি জনগোষ্ঠীর লোকজন।  জুম ("কৃষক") শব্দটি জুম চাষ শব্দ থেকে আগত। এই শব্দটি মূলত এই অঞ্চলের বাইরের বাসিন্দারা ব্যবহার করে। তাদেরকে পাহাড়ি নামেও ডাকা হয়, যা সাধারণত "পাহাড়ের বাসিন্দা" হিসেবে তাদের নির্দেশ করে।  জুম্মরা তিব্বতী বর্মণ ভাষাভাষীর লোক, যা বাঙ্গালী জাতির দ্বারা ব্যবহৃত বাংলার সাথে সম্পর্কহীন। ধর্মের দিক থেকেও তারা স্বতন্ত্র, যার অধিকাংশ বৌদ্ধ ধর্মাবলম্বী, কিছু হিন্দু এবং কিছু খ্রিস্টান সম্প্রদায়ভুক্ত, এমনকি সামান্য সংখ্যক ধর্মান্তরিত মুসলিমও রয়েছে। এছাড়াও, তাদের মধ্যে কতিপয় ঐতিহ্যবাহী ধর্মীয় বিশ্বাসীও রয়েছে।  জুম্ম জনগোষ্ঠী সাম্প্রতিককালে বাংলাদেশের কাছে জুমল্যান্ড বা জুম্মল্যান্ড নামক স্বাধীন ভূখণ্ড সৃষ্টির দাবি জানিয়ে আসছে, যাকে বাংলাদেশ সরকার একটি গভীর ষড়যন্ত্র বলে দাবি করে থাকে।  তথ্যসূত্র   বিষয়শ্রেণী:বাংলাদেশের জাতিগোষ্ঠী বিষয়শ্রেণী:পার্বত্য চট্টগ্রাম সংঘাত . . . বিষয়শ্রেণী:চট্টগ্রাম বিভাগের ব্যক্তি
বেঘোভূত বাংলাদেশ ও পশ্চিমবঙ্গের দক্ষিণাঞ্চলের একটি জনপ্রিয় কল্পিত চরিত্র। এরা হলো সেইসব মানুষের আত্মা যারা বাঘের আক্রমণে মৃত্যুবরণ করেছে বলে বিশ্বাস করা হয়। সাধারণত সুন্দরবন এলাকায় এধরনের ভূতের কথা বেশি প্রচলিত; কারণ এই অঞ্চলটি বাঘের অভয়ারণ্য। এসব ভুতেরা জঙ্গলে মধু আহরণে আগত গ্রামবাসীকে ভয় দেখায় এবং বাঘের সন্নিকটে নিয়ে যেতে চেষ্টা করে। মাঝে মাঝে এরা গ্রামবাসীদের ভয় দেখানোর জন্য বাঘের স্বরে কেঁদে উঠে।   আরো দেখুন   বাংলা সাহিত্য  বাংলাদেশের সংস্কৃতি  পশ্চিমবঙ্গের সংস্কৃতি   তথ্যসূত্র    বহিঃসংযোগ   সত্যজিৎ রায়ের সাহিত্যকর্ম  বিষয়শ্রেণী:ভূত বিষয়শ্রেণী:ভারতের কুসংস্কার বিষয়শ্রেণী:বাংলাদেশের কুসংস্কার বিষয়শ্রেণী:বাঙালি সংস্কৃতি
মীমাংসা সূত্র () বা পূর্বমীমাংসা সূত্র (প্রায় ৩০০-২০০ খৃষ্টপূর্বাব্দ) হলো ঋষি জৈমিনি রচিত প্রাচীন হিন্দু দর্শনগুলির মধ্যে একটি। দর্শনটি ভারতীয় দর্শনের ছয়টি গোঁড়া দর্শনের মধ্যে অন্যতম মীমাংসা দর্শনের ভিত্তি তৈরি করে। ঐতিহ্য অনুযায়ী, জৈমিনি ছিলেন মহাভারতের রচয়িতা বেদব্যাসের অন্যতম শিষ্য।  পরিদর্শন কাজটি বারোটি অধ্যায়ে বিভক্ত, যা আরও ষাট পদে বিভক্ত।  পাঠ্য বেদের ব্যাখ্যার জন্য নিয়ম প্রদান করে ও বৈদিক আচার পালনের জন্য দার্শনিক ন্যায্যতা প্রদান করে, মোক্ষ অর্জনের জন্য বৈদিক আচারের অর্থ ও তাৎপর্য প্রদান করে।Jaimini: Mimamsasutra at Sansknet project  ভাষ্য শতাব্দী ধরে এই পাঠ্যের উপর অনেক ভাষ্য লেখা হয়েছে, যার মধ্যে সবচেয়ে গুরুত্বপূর্ণ হচ্ছে সাবারা লিখিত সাবারা ভাষ্য, জৈমিনির মীমাংসা সূত্রের সমস্ত ১২টি অধ্যায়ের একমাত্র বিদ্যমান ভাষ্য।Shabara Bhashya at Chinmaya Mission  পাঠ্য ও সাবারা ভাষ্যের উপর লেখা প্রধান ভাষ্যগুলি ছিল কুমারিলা ভট্ট এবং প্রভাকর মিশ্রের দ্বারা।  দর্শন জৈমিনি, তার মীমাংসা সূত্রে, বস্তুগত ক্রিয়াকলাপ এবং এর ফলাফল সমগ্র বাস্তবতা হিসাবে উপস্থাপন করে। তিনি এবং পরবর্তীকালে কর্ম-মীমাংসা দর্শনের প্রবক্তারা শিক্ষা দেন যে বস্তুগত অস্তিত্ব অবিরাম, কোন মুক্তি নেই। মীমাংসের জন্য, কর্মের চক্র চিরস্থায়ী, এবং সবচেয়ে ভাল যেটি লক্ষ্য করা যায় তা হল দেবদের মধ্যে উচ্চ জন্ম। অতএব, তারা মনে করে যে, বেদের পুরো উদ্দেশ্য হল ভাল কর্ম সৃষ্টির জন্য মানুষকে আচার -অনুষ্ঠানে যুক্ত করা, এবং ফলস্বরূপ পরিপক্ক আত্মার প্রধান দায়িত্ব হল বেদের যজ্ঞ আদেশের সঠিক অর্থ নির্ণয় করা এবং সেগুলি কার্যকর করা।  বিষয়বস্তু মীমাংসা সূত্র বারোটি অধ্যায় নিয়ে গঠিত:  প্রথম অধ্যায়ের বিভিন্ন শব্দের সংকলনের আমদানি নিয়ে আলোচনা করা হয়েছে। যেমন, আদেশ (বিধি), ব্যাখ্যামূলক উত্তরণ (অর্থবাদ), স্তোত্র (মন্ত্র), ঐতিহ্য (স্মৃতি) ইত্যাদি।  দ্বিতীয় অধ্যায়ে, বিভিন্ন আচারের পার্থক্য, ভুল প্রমাণের খণ্ডন ইত্যাদি সম্পর্কিত আলোচনা অনুষ্ঠিত হয়।  তৃতীয় অধ্যায়ে, শ্রুতি, উত্তরণের অনুভূতি (লিঙ্গ), প্রসঙ্গ (বাক্য), এবং তাদের নিজ নিজ ওজন যখন একে অপরের স্পষ্ট বিরোধিতায়, প্রতিপত্তি-কর্মদিনি নামক অনুষ্ঠান, ঘটনাক্রমে উল্লিখিত বিষয়গুলি (অনার্যবিদ্যা) এবং ত্যাগের দায়িত্ব ব্যাখ্যা করা হয়েছে।  চতুর্থ অধ্যায়ে, প্রধান এবং অধস্তন আচারের অন্যান্য আচারের উপর প্রভাব, জুহু এবং পাশা খেলে সৃষ্ট ফল, যা রাজসূয় যজ্ঞের একটি অধস্তন অংশ গঠন করে।  পঞ্চম অধ্যায়ে শ্রুতির বিভিন্ন অনুচ্ছেদ, ত্যাগের বিভিন্ন অংশ ইত্যাদির আপেক্ষিক ক্রম আলোচনা করা হয়েছে।  ষষ্ঠ অধ্যায়ে, বলিদান প্রদানের যোগ্য ব্যক্তি, তাদের বাধ্যবাধকতা, যজ্ঞে ব্যবহৃত উপকরণের বিকল্প, ক্ষয়ক্ষতির অনুষ্ঠান এবং বিভিন্ন বলির আগুন পরিষ্কার করা হয়েছে।  সপ্তম ও অষ্টম অধ্যায়ে, অনুষ্ঠানের স্থানান্তর ও এক বলি থেকে অন্য যজ্ঞে গুণ দ্বারা স্থানান্তর আলোচনা করা হয়েছে।  নবম অধ্যায়ে, নতুন প্রসঙ্গে উদ্ধৃত হলে স্তোত্রের অভিযোজন (উহা), এবং সুর (সমান) এবং মন্ত্র আলোচনা করা হয়েছে।  দশম অধ্যায়ে, আলোচনা প্রাথমিক আচার-অনুষ্ঠান এবং নির্ভরশীল অনুষ্ঠান, গ্রহকে নৈবেদ্য না দেওয়া ইত্যাদি নিয়ে আবর্তিত হয়।  একাদশ অধ্যায়ে, তন্ত্র (একাধিক কাজ এক সমন্বয়), এবং আভাপ (একাধিকবার একটি কাজ সম্পাদন) নিয়ে আলোচনা আছে।  দ্বাদশ অধ্যায়ে প্রসঙ্গ, তন্ত্র এবং সমবয়সী আচারের সমষ্টি (সমুচ্চয়) ব্যাখ্যা করা হয়েছে।  তথ্যসূত্র  বহিঃসংযোগ  Mimamsa Sutras Of Jaimini, translated by Mohan Lal Sandal  Full Text of the Mimamsa Sutra, on archive.org  বিষয়শ্রেণী:ভারতীয় দর্শন বিষয়শ্রেণী:প্রাচীন ভারতীয় সাহিত্য
প্রেম লতা শর্মা (১০ মে ১৯২৭-১৯৯৮) একজন বিশিষ্ট ভারতীয় সংগীতজ্ঞ, পণ্ডিত, কণ্ঠশিল্পী, সংস্কৃতবিদ ও শিক্ষক ছিলেন।   সঙ্গীতচর্চায় তিনি পণ্ডিত ওমকারণাথ ঠাকুর এর কাছে তালিম নিয়েছিলেন। তার জন্ম ভারতের পাঞ্জাবে এবং বেনারস হিন্দু বিশ্ববিদ্যালয় থেকে পিএইচডি সম্পন্ন করেন। ১৯৬৬ সালে তিনিই বেনারস হিন্দু বিশ্ববিদ্যালয়ে ভারতের প্রথম সঙ্গীত বিভাগ শুরু করেন।   কর্মজীবন প্রেম লতা শর্মা ভারতের পাঞ্জাবে নাকোদার শহরে জন্মগ্রহণ করেন। তার সঙ্গীতগুরুদের মধ্যে পণ্ডিত পি এল বৈদ্য, পণ্ডিত ওমকারণাথ ঠাকুর, পণ্ডিত মহাদেব শাস্ত্রী, পণ্ডিত গোপীনাথ কবিরাজ, অধ্যাপক ভি এস আগারওয়াল, পণ্ডিত হাজারি প্রসাদ দ্বিবেদী, পণ্ডিত ব্রহ্মদত্ত জিজনাসু ও পণ্ডিত টি ভি রামচন্দ্র দিক্ষীতার উল্লেখযোগ্য। তিনি আটটি ভাষা জানতেন। তিনি বেনারস হিন্দু বিশ্ববিদ্যালয়ের সঙ্গীত বিভাগের বিভাগীয় প্রধান ছিলেন ও পরে ইন্দিরা কলা সঙ্গীত বিশ্ববিদ্যালয়ের উপাচার্য হিসেবে দায়িত্ব পালন করেন।  তিনি ভারতীয় সঙ্গীতশাস্ত্র সম্পর্কিত বিভিন্ন আলোচনা সভা ও অনুবাদ প্রকল্পে অনন্য অবদান রেখেছেন।   প্রকাশনা   রসবিলাস  কুম্ভকর্ণের সঙ্গীত রাজা  মতঙ্গ বৃহদেশী  চিত্রকাব্যকৌতুক  সহাসরস  একলিঙ্গমহাতম্য  ভক্তিরসামৃতসিন্ধু   তথ্যসূত্র    বহিঃসংযোগ    http://journals.cambridge.org/production/action/cjoGetFulltext?fulltextid=3963852  Legendary savant in music  বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:১৯৯৮-এ মৃত্যু বিষয়শ্রেণী:১৯২৭-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:পাঞ্জাব, ভারতের সঙ্গীতশিল্পী বিষয়শ্রেণী:২০শ শতাব্দীর নারী শিক্ষাবিদ বিষয়শ্রেণী:ভারতীয় সংস্কৃত পণ্ডিত বিষয়শ্রেণী:বেনারস হিন্দু বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতের বিশ্ববিদ্যালয় ও কলেজের প্রধান বিষয়শ্রেণী:জলন্ধর জেলার ব্যক্তি বিষয়শ্রেণী:ভারতীয় ধ্রুপদী গায়িকা বিষয়শ্রেণী:ভারতীয় নারী অনুবাদক বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:২০শ শতাব্দীর সঙ্গীততত্ত্ববিদ বিষয়শ্রেণী:২০শ শতাব্দীর ভারতীয় অনুবাদক